b'\n_START_ARTICLE_\nViktorija, \xc5\xa1vedska prestolonaslednica\n_START_SECTION_\nZgodnje \xc5\xbeivljenje\n_START_PARAGRAPH_\nVictoria se je rodila 14. julija 1977 v Karolinski univerzalni bolni\xc5\xa1nici v Solni kot najstarej\xc5\xa1i otrok kralja Karla XVI. Gustava in kraljice Silvije. Pripada kraljevi dinastiji Bernadotte. Ob rojstvu je dobila naziv \xc5\xa1vedska princesa in 1. januarja 1980 je po spremembi zakona o nasledstvu na \xc5\xa1vedski prestol, ki je narekoval, da prestol prevzame najstarej\xc5\xa1i potomec, postala prestolonaslednica. Njen o\xc4\x8de, kralj Carl XVI. Gustaf je nasprotoval tej reformi, ker je dal prednost tradiciji. Ko je postala prestolonaslednica, je dobila \xc5\xa1e nov naziv, in sicer vojvodinja V\xc3\xa4sterg\xc3\xb6tlandska, ki je ena izmed \xc5\xa1vedskih zgodovinskih provinc. Princesa je ena izmed le \xc5\xa1tirih prestolonaslednic na svetu. Ostale tri so Leonor, princesa Asturijska, princesa Elisabeth, vojvodinja Brabantska ter njena kr\xc5\xa1\xc4\x8denka Catharina-Amalia, princesa Oranska._NEWLINE_Ime Viktorija je dobila po svoji praprababici, Victorii Badenski, kraljici \xc5\xa0vedske, svoja ostala imena pa je dobila po prateti Ingrid Danski, svoji babici Alice Sommerlath in svoji prednici D\xc3\xa9sir\xc3\xa9e Clary, \xc5\xbeeni Karla XIV. Johana, prvega kralja dinastije Bernadotte. Kr\xc5\xa1\xc4\x8dena je bila 27. septembra 1977. Njeni botri so norve\xc5\xa1ki kralj Harald V., njen stric Ralf Sommerlath, nizozemska princesa Beatrix in njena teta princesa D\xc3\xa9sir\xc3\xa9e. Prestolonaslednica je imela konfirmacijo poleti 1992 v R\xc3\xa4pplingski cerkvi na otoku \xc3\x96land._NEWLINE_Viktorija ima enega mlaj\xc5\xa1ega brata princa Carla Phillipa in eno mlaj\xc5\xa1o sestro princeso Madeleine.\n_START_SECTION_\nIzobrazba\n_START_PARAGRAPH_\nViktorija je za eno leto (1996/97) \xc5\xa1tudirala na univerzi Catholique de l\'Ouest v Angersu v Franciji in v jesenskem semestru leta 1997 je sodelovala v posebnem programu po delu Riksdagu. Od leta 1998 do leta 2000 je Viktorija \xc5\xbeivela v ZDA, kjer je \xc5\xa1tudirala razli\xc4\x8dne predmete na univerzi Yale v New Havenu v Connecticutu._NEWLINE_Maja 1999 je bila pripravnica na \xc5\xa1vedskem veleposlani\xc5\xa1tvu v Washingtonu, D.C. in svoj \xc5\xa1tudijski program je zaklju\xc4\x8dila leta 2001 v prostorih vlade. Leta 2003 se je Viktorijino izobra\xc5\xbeevanje nadaljevalo z obiski \xc5\xa1vedskih podjetij, \xc5\xa1tudijem in mednarodnim programom v kmetijstvu in gozdarstvu kot tudi zaklju\xc4\x8dku osnovnega usposabljanja vojaka na SWEDINT (Internacionalni center \xc5\xa1vedske vojske)._NEWLINE_Leta 2006 se je Viktorija vpisala na diplomatski program na Ministrstvu za zunanje zadeve, ki je potekal od septembra 2006 do junija 2007. Program je usposabljanje za mlade, bodo\xc4\x8de diplomate, ki daje vpogled na ministrstvo za delo, \xc5\xa1vedsko zunanjo in varnostno politiko in odnose na \xc5\xa0vedskem s preostalim svetom. Junija 2009 je diplomirala na Uppsalski univerzi._NEWLINE_Govori \xc5\xa1ved\xc5\xa1\xc4\x8dino, angle\xc5\xa1\xc4\x8dino, franco\xc5\xa1\xc4\x8dino in nem\xc5\xa1\xc4\x8dino.\n_START_SECTION_\nSprememba statusa\n_START_PARAGRAPH_\nS spremembo listine glede nasledstva iz leta 1810 (Successionsordningen) je 1. januarja 1980 postala kronska princesa in prestolonaslednica. Ta ustavna reforma je pomenila, da bo prestol nasledil najstarej\xc5\xa1i vladarjev otrok, ne glede na spol. Kralj Karl XVI. Gustav je nasprotoval tej reformi, ker je dajal prednost tradiciji._NEWLINE_Ko je postala dedi\xc4\x8d na prestol, je postala tudi nazivana vojvodinja ene izmed zgodovinskih provinc \xc5\xa0vedske, V\xc3\xa4sterg\xc3\xb6tlanda,._NEWLINE_Pred to ustavno spremembo je bil prestolonaslednik njen mlaj\xc5\xa1i brat, takrat kronski princ Karl Filip, vojvoda V\xc3\xa4rmlandski. Sedaj je on \xc4\x8detrti v vrsti nasledstva na prestol, za h\xc4\x8derko in sinom kronske princese Viktorije.\n_START_SECTION_\nIzjava polnoletnosti\n_START_PARAGRAPH_\nViktorijina izjava polnoletnosti se je odvila 14. julija 1995 v Dr\xc5\xbeavni dvorani Kraljeve pala\xc4\x8de v Stockholmu. Od dneva, ko je postala 18, je postala upravi\xc4\x8dena nastopati kot vodja dr\xc5\xbeave, ko kralja ni bilo v dr\xc5\xbeavi. Viktorija je ob tej prilo\xc5\xbenosti naredila tudi svoj prvi govor. V ozadju na podiju se je nahajal enak srebrn prestol, ki ga je njen o\xc4\x8de uporabil ob svojem ustoli\xc4\x8denju, in je v simbolni uporabi od leta 1650.\n_START_SECTION_\nKraljeve naloge\n_START_PARAGRAPH_\nKot dedi\xc4\x8d na prestol je Viktorija s svojo lastno agendo uradnih nalog delovna pripadnica \xc5\xa1vedske kraljevske dru\xc5\xbeine. Udele\xc5\xbeuje se rednega svetovalnega sveta za zunanje zadeve in informacijske svete z vladnimi ministri in kraljem ter posreduje kot za\xc4\x8dasni regent (Riksf\xc3\xb6rest\xc3\xa5ndare), ko je to potrebno. Sodeluje tudi na rednih uradnih ve\xc4\x8derjah, ki jih gostita kralj in kraljica, dr\xc5\xbeavnih obiskih na \xc5\xa0vedskem, visoki ravni in uradnih obiskih tujih dostojanstvenikov, odprtje Riksdaga (parlamenta), proslave \xc5\xa1vedskega dneva dr\xc5\xbeavnosti in letne sve\xc4\x8danosti Nobelovih nagrad._NEWLINE_Viktorija je kot predstavnik \xc5\xa0vedske naredila veliko uradnih potovanj v tujino. Njen prvi ve\xc4\x8dji sami uradni obisk je bil na Japonskem leta 2001, kjer je na dogodku v "\xc5\xa1vedskem stilu" promovirala \xc5\xa1vedski turizem, dizajn, glasbo, kulinariko in okoljsko trajnost. Istega leta je Viktorija tudi potovala na zahodno obalo Zdru\xc5\xbeenih dr\xc5\xbeav Amerike, kjer je sodelovala pri praznovanju Nobelove stoletnice._NEWLINE_Leta 2002 je bila na uradnem obisku v Kosovu, kjer je obiskala Kamp Victoria, Zdru\xc5\xbeenih dr\xc5\xbeavah Amerike, Ugandi, \xc5\xa0paniji in Etiopiji. Naslednjega leta je uradno obiskala Egipt in potem ponovno Zdru\xc5\xbeene dr\xc5\xbeave Amerike. V za\xc4\x8detku leta 2004 je bila kot del velike uradne poslovne delegacije iz \xc5\xa0vedske na uradnem obisku Saudove Arabije, in oktobra 2004 je potovala na Mad\xc5\xbearsko._NEWLINE_Januarja 2005 je bila Viktorija na dolgem uradnem obisku v Avstraliji, kjer je promovirala \xc5\xa1vedski stil in poslovanje in aprila je obiskala Banglade\xc5\xa1 in \xc5\xa0rilanko, da bi sledila delu pomo\xc4\x8di in postala obve\xc5\xa1\xc4\x8dena o delu po posledicah cunamija. Aprila 2005 je Viktorija uradno obiskala Japonsko, kjer je obiskala Expo 2005 v Aichii, postavila temelje nove IKEA trgovine v Jokohami, skupaj s princeso Takamado in se sre\xc4\x8dala s cesarjem Akihitom, cesarico Michiko, kronskim princem Naruhitom in Sayako Kuroda. Junija 2005 je Viktorija odpotovala na uradni obisk v Tur\xc4\x8dijo, kjer je sodelovala v \xc5\xa1vedskem poslovnem seminarju in na praznovanju \xc5\xa1vedskega dneva v Ankari med zgodovinskim obiskom, ki ga je organiziralo \xc5\xa1vedsko veleposlani\xc5\xa1tvo v Ankari in \xc5\xa1vedski trgovinski svet v Istanbulu. Viktorija je obiskala tudi zgodovinske znamenitosti, kot so Modra mo\xc5\xa1eja, pala\xc4\x8da Topkapi in Hagija Sofija. To je bil prvi uradni kraljevi obisk iz \xc5\xa0vedske v Tur\xc4\x8diji od leta 1934. Septembra 2005 je bila na uradnem obisku na Kitajskem._NEWLINE_Marca 2006 je bila Viktorija na uradnem obisku v Braziliji, kjer je bila na Volvo Ocean Race in obiskala razli\xc4\x8dne projekte s strani Svetovne otro\xc5\xa1ke fundacije podprte s strani na primer Abrigo Rainha Silvia. Decembra se je mudila na \xc5\xa1tiridnevnem uradnem obisku v Parizu, kjer se je udele\xc5\xbeila francosko-\xc5\xa1vedskega soareja, urejenega s strani \xc5\xa1vedske gospodarske zbornice, \xc5\xa1vedskega trgovskega sveta in \xc5\xa1vedskega veleposlani\xc5\xa1tva, med katerim je tudi podelila nagrado Prix d\'Excellence 2006. Obisk Pariza je tudi vklju\xc4\x8deval dogodke s \xc5\xa1vedskim klubom v Parizu, prisostvovanje v cerkveni slu\xc5\xbebi v cerkvi Sofiji (\xc5\xa1vedska cerkev v Parizu), \xc5\xa1tudijski obisk na sede\xc5\xbeu OECD in sre\xc4\x8danje z generalnim sekretarjem Jos\xc3\xa9jem \xc3\x81ngelom Gurr\xc3\xado, ki je \xc5\xa1vedski veleposlanik OECD-ja, Gunom-Brittom Anderssonom in drugimi vi\xc5\xa1jimi uradniki. Prav tako se je udele\xc5\xbeila gala ve\xc4\x8derje, ki jo je gostil La Fondation v Pour L\'Enfance v Versaillesu._NEWLINE_Dr\xc5\xbeavni obiski, v katerih je sodelovala na \xc5\xa0vedskem so Avstrija 1997, Ju\xc5\xbena Afrika 1999, Francija 2000, Nem\xc4\x8dija 2003, Jordanija 2003, Latvija 2005, Malezija 2005, Bocvana 2006, Kitajska 2007, Brazilija 2007, Bolgarija 2007, Srbija 2008\xc2\xa0; in v tujini so Finska 1996 (njen prvi), Belgija 2001, Finska 2003, Islandija 2004, Danska 2007._NEWLINE_Je \xc4\x8dlanica \xc4\x8dastnega odbora Mednarodnega paraolimpijskega odbora._NEWLINE_Leta 2011 je bilo napovedano, da bo Viktorija nadaljevala z delom med vso nose\xc4\x8dnostjo. Naslednjega leta je prevzela svoj porodni\xc5\xa1ki dopust en dan pred rojstvom h\xc4\x8derke Estelle in njen mo\xc5\xbe Daniel je razkril, da si bo vzel svoj o\xc4\x8detovski dopust in zamenjal star\xc5\xa1evsko vlogo z Viktorijo, ko je Estelle za\xc4\x8dela hoditi v vrtec.\n_START_SECTION_\nGospodinjstvo kronske princese\n_START_PARAGRAPH_\nKronska princesa Viktorija je dobila svojo lastno gospodinjstvo oktobra 2004. Njeno gospodinjstvo vodi mar\xc5\xa1al dvora in slu\xc5\xbei pri usklajevanju uradnih nalog kronske princese.\n_START_SECTION_\nZasebno \xc5\xbeivljenje\n_START_PARAGRAPH_\nViktorijin prvi fant je bil Daniel Collert. Socializirala sta se v enakih krogih, hodila na isto \xc5\xa1olo in sta bila \xc5\xbee prijatelja, ko se je njuna romanca razvila v sredini 1990. Ko se je Viktorija leta 1998 preselila v Zdru\xc5\xbeene dr\xc5\xbeave Amerike, da bi \xc5\xa1tudirala in okrevala od svojih motenj prehranjevanja, se je Collert preselil z njo \xc4\x8dez Atlantik in naselil v New Yorku. Septembra 2000 je bilo Viktorijino razmerje s Collertom potrjeno v intervjuju z njo v Expu 2000 in kasneje je to potrdila tudi takrat direktorica tiskovnega in informacijskega oddelka kraljevskega dvora, Elisabeth Tarras-Wahlberg. Raz\xc5\xa1la sta se leta 2001._NEWLINE_Maja 2002 se razvedelo, da ima Viktorija novega fanta, Daniela Westlinga, ki je bil takrat tudi njen osebni trener. Ko je ta novica izbruhnila, so mediji obrnili svojo pozornost na njega in o\xc4\x8ditno je bilo, da mu ni v\xc5\xa1e\xc4\x8d biti v o\xc4\x8deh javnosti. Neko\xc4\x8d je Westling pre\xc4\x8dkal cesto med rde\xc4\x8do lu\xc4\x8djo, da bi se izognili fotografiranju. Julija 2002 sta bila Viktorija in Daniel prvi\xc4\x8d slikana na rojstnodnevni zabavi Caroline Kreuger, tesne Viktorijine prijateljice._NEWLINE_V popularnem osebnem poro\xc4\x8dilu, imenovanem Tre dagar med Victoria, ki je profilirano na njeno delo v tridnevnem obdobju, ki so ga predvajali decembra 2004 na TV4, je Viktorija komentirala kritiko, usmerjeno na Westlinga, "Mnogi so napisali nepo\xc5\xa1tene stvari. Razumem, da obstajajo \xc5\xa1pekulacije, ampak nekega dne bo pravici tudi zado\xc5\xa1\xc4\x8deno." Viktorija je dala tudi svoje mnenje o tem, da je sre\xc4\x8da pomembna in da v teh dneh ne gre toliko o ozadju in rodovniku, temve\xc4\x8d o dveh ljudeh, ki \xc5\xbeivita drug z drugim. Rekla je, da \xc4\x8de nista sre\xc4\x8dna in zadovoljna s seboj, je nemogo\xc4\x8de narediti dobro delo.\n_START_SECTION_\nZaroka\n_START_PARAGRAPH_\n\xc5\xa0vedski mediji so pogosto razmi\xc5\xa1ljali o prihajajo\xc4\x8di zaroki in poroki Viktorije. 24. februarja 2009 so se za\xc4\x8dele govorice, da so bili poro\xc4\x8dni na\xc4\x8drti neizbe\xc5\xbeni, \xc5\xa1e posebej zaradi informacijskega sveta med kraljem in predsednikom vlade Fredrikom Reinfeldtom. Pod pogoji o \xc5\xa1vedskem zakonu o dedovanju je vlada na zahtevo kralja dala kon\xc4\x8dno soglasje za dinasti\xc4\x8dno poroko princa ali princese \xc5\xa0vedske. Princ ali princesa druga\xc4\x8de izgubi svojo pravico do prestola. Kasneje ta dan je bilo potrjeno, da je bilo dano dovoljenje za poroko med Viktorijo in Danielom Westlingom poleti leta 2010. Datum poroke je bil dolo\xc4\x8den 19. junija 2010 v Stockholmski katedrali ob 34. obletnici poroke njenih star\xc5\xa1ev. Westling je zasnubil Viktorijo s klasi\xc4\x8dnim zaro\xc4\x8dnim prstanom s kro\xc5\xbeno briljantno izbru\xc5\xa1enim diamantom montiranim na belo zlato.\n_START_SECTION_\nPoroka\n_START_PARAGRAPH_\nPoro\xc4\x8dila sta se 19. junija 2010 v Stockholmski katedrali. S poroko je Daniel postal \xc5\xa1vedski princ in vojvoda V\xc3\xa4sterg\xc3\xb6tlandski. Ve\xc4\x8d kot 1100 gostov vklju\xc4\x8dno s plemi\xc4\x8di in ambasadorji iz razli\xc4\x8dnih dr\xc5\xbeav je bilo povabljenih na poro\xc4\x8dno slovesnost. Po poroki sta se novoporo\xc4\x8denca peljala skozi Stockholm v ko\xc4\x8diji in potem veslala v starinski kraljevski barki Vasaorden do kraljeve pala\xc4\x8de, kjer je potekala poro\xc4\x8dna gostija. Na ve\xc4\x8der pred poroko je bil paru v Stockholmski koncertni dvorani posve\xc4\x8den gala koncert._NEWLINE_Ve\xc4\x8d kot polovica milijonov \xc5\xa0vedov je mahalo s \xc5\xa1vedsko zastavo in navijalo paru od njune vo\xc5\xbenje z ladjo od cerkve do gradu. Priljubljenost monarhije je eksplodirala po poroki in SIFO je pokazala, da ve\xc4\x8d kot 70% \xc5\xa0vedov podpira monarhijo, in le 16% si je \xc5\xbeelelo, da se jo opusti. Po poroki sta se kronska princesa in princ preselila v pala\xc4\x8do Haga. Pred poroko je princesa prebivala v Drottningholmski pala\xc4\x8di.\n_START_SECTION_\nOtroci\n_START_PARAGRAPH_\n17. avgusta 2011 je \xc5\xa1vedski kraljevski dvor objavil, da je kronska princesa Viktorija nose\xc4\x8da in da par pri\xc4\x8dakuje svojega prvega otroka marca 2012. Dne 23. februarja 2012 je ob 4:26 CET v Karolinski univerzalni bolni\xc5\xa1nici Viktorija rodila princeso Estello Silvio Ewo Mary, vojvodinjo \xc3\x96sterg\xc3\xb6tlandsko. Princesa Estela je druga v vrsti nasledstva na \xc5\xa1vedski prestol._NEWLINE_4. septembra 2015 je kraljevi dvor objavil, da kronska princesa pri\xc4\x8dakuje svojega drugega otroka marca 2016. Viktorija je 2. marca 2016 ob 20:28 CET v Karolinski univerzalni bolni\xc5\xa1nici rodila sina princa Oscarja Carla Olofa, vojvoda Sk\xc3\xa5nskega. Princ Oskar je tretji v vrsti nasledstva na \xc5\xa1vedski prestol.\n_START_SECTION_\nZdravje\n_START_PARAGRAPH_\nLeta 1996 je bilo ugotovljeno, da Viktorija trpi za anoreksijo, kar pa je bilo potrjeno \xc5\xa1ele naslednje leto._NEWLINE_\xc5\xbde v tistem \xc4\x8dasu je dobivala strokovno pomo\xc4\x8d, vendar ji je glede na njen javni polo\xc5\xbeaj na \xc5\xa0vedskem postajalo vedno te\xc5\xbeje obvladovati to situacijo. Viktorija je nameravala \xc5\xa1tudirati na univerzi v Uppsali, vendar se je po intenzivni medijski \xc5\xa1pekulaciji in javni razpravi, ko so se aprila 1997 pojavile slike o\xc4\x8ditno shuj\xc5\xa1ane Viktorije v brezrokavni obleki na plesu in gala ve\xc4\x8derji Reda nedol\xc5\xbenosti na prihodnjem dr\xc5\xbeavni\xc5\xa1kem obisku Avstrije, kraljevi dvor odlo\xc4\x8dil, da potrdi, kar se je balo._NEWLINE_Novembra 1997 je kraljevi dvor v izjavi za javnost objavil, da je Viktorija imela motnje hranjenja ter da so se zanjo na\xc4\x8drti spremenili in da se preselila v ZDA, kjer je prejela strokovno pomo\xc4\x8d in \xc5\xa1tudirala na univerzi Yale. S to drasti\xc4\x8dno odlo\xc4\x8ditvijo je Viktorija \xc5\xbeivela anonimno \xc5\xbeivljenje, medtem ko je dobivala strokovno pomo\xc4\x8d in okrevala, ne da bi ji bilo treba skrbeti za medijske \xc5\xa1pekulacije ali pa \xc4\x8de bi jo ljudje prepoznali na ulicah._NEWLINE_Junija 1999 je v intervjuju z Bj\xc3\xb6rnom Carlgrenom na SVT2 Viktorija dejala: "To je bil res te\xc5\xbeek \xc4\x8das. Ta vrsta bolezni je te\xc5\xbeka, ne le za posameznika, ampak tudi za okolico. Danes sem v redu."_NEWLINE_Novembra 2002 je bila knjiga "Victoria, Victoria!" izdana, \xc5\xa1e dodatno je govorila o njenih motnjah prehranjevanja. Viktorija je dejala: "Po\xc4\x8dutila sem se kot pospe\xc5\xa1eni vlak, ki gre to\xc4\x8dno navzdol... v celotnem obdobju. Imela sem motnje hranjenja in sem se tega zavedala, moja tesnoba je bila ogromna. Res sem sovra\xc5\xbeila, kako sem izgledala, kak\xc5\xa1na sem bila... jaz, Viktorija, nisem obstajala. Zdelo se mi je, kot da je vse, kar je v mojem \xc5\xbeivljenju in okrog mene bilo pod nadzorom drugih. Ena stvar, ki sem jo lahko nadzorovala je bila hrana, ki sem jo dala vase." Nadalje je dejala: "Kar se je zgodilo je stalo in jaz sem bila tista, ki je to pla\xc4\x8dala. Zdaj se po\xc4\x8dutim dobro in s spoznanji pridobljenih skozi to upam, da lahko pomagam nekomu drugemu"._NEWLINE_Princesa Viktorija je na univerzi v \xc3\x96rebru naredila svoj prvi javni komentar o anoreksiji na konferenci glede ustrahovanja. Leta 2008 je tudi govorila o svoji slepota za prepoznavanje obrazov.'